text: HeimiðÁðrenn og aftanáDIYTítt heimLívsstílurSpyr serfrøðingarnarHeilsaPengapungurinUppskriftirDøgurðarDessertirHeilsugott
text: #000000
text: Heimið hjá føroysku Juliu í Aalborg
text: #000001
text: Eg royni at seta mín egna dám á heimið við hugskotum um íblástri og stíli, sum eg havi í bakhøvdinum. Eg haldi, at eg tori at siga, at mín stílur óivað mest merktur av rákinum sum er í dag. Ein stórur partur av mínum íblástri kemur av instagram, har ein kann sita leingi, og fáa íblástur frá. Eg hyggi nógv eftir donskum instagrambrúkarum, tá eg leiti eftir íblástri til barnakamarið. Mær dámar best litir, sum eru dempaðir og ikki sterkar litir. Um tað er ein litur, so helli eg sum oftast til ta kámastu/ljósastu útgávuna av litinum. Tað er ongantíð ov ljóst inni, meira reinar litir tú hevur í einum rúmi, størri kennist rúmið.
text: #000004
text: Mær dámar í roynd og veru sera væl kvalitetsvøru. Td. Hay, Kubus, Kahler, Lyngby og Royal Copenhagen, fyri at nevna nøkur. Eg brúki sum oftast hesi ting at dekorera/pynta við. Annars hugsi eg sum sagt mest um, at tað skal vera ljóst, reint og síggja heimligt út.
text: #000005
text: Mín áhugi fyri innrætting kom óivað spakuliga, tá eg havi verið uml. 17 ára gomul. Tá byrjaði eg at hava áhuga fyri tingum sum kanska vóru “móti/inn”, og so vaks áhugin bara meir og meir. Tað byrjaði jú frá at skula innrætta sítt egna kamar, til síðani at kanska hava eina lítla ávirkan at sleppa at hjálpa mammu at pynta antin køkin ella stovuna, og síðani at flyta út, og skula standa fyri øllum sjálv. Øll tey árini er mín áhugi bara vorðin størri og størri. Úrslitið av øllum hesum er so, at innrætting er vorðin ein partur av mínum frítíðaráhugamálum.
text: #000006
text: Mær dámar best køkin/stovuna, tí eg leggi sera stóran dent á, at rúmið gerst so heimligt og hugnaligt sum møguligt. Vit eru jú í tí rúminum tað mesta av degnum og tað er eisini har, sum øll eru, tá vit hava gestir. Mær dámar eisini sera væl sovikamarið í løtuni, tað man eisini vera tí, at tað júst hevur fingið seingjarborð/upphang.
text: #000007
text: Góð ráð at hava í huga, tá ein skal innrætta
text: #000008
text: Ikki koyra ov nógv uppá veggin beinanvegin; best er nokk at fáa møblarnar uppá pláss og so vita, hvussu ein kann innrætta á besta hátt. Um ein ynskir at eitt rúm skal síggja størri út, so er at velja teir stóru møblarnar í ljósum litum. Hetta “triksið” kann gera so nógvan mun, tí tað gevur bæði meira ljós í rúmið, og eisini kann rúmið tykjast størri. Tá ein hongur myndir ella tílikt uppi yvir sofu, kommodu ella borði, tá er gott at hava í huga at fáa hongt tað mitt á veggin, tvs. líka langt frá sofuni, niður frá loftinum og upp frá gólvinum. Hetta kann aftur skapa meira luft, av tí at tað er líka stórt glopp rundan um tað tingið ið verður hongt upp. Tað er eisini sera snilt at seta seg at hyggja at øðrum heimum og fáa íblástur frá øðrum, tað hevur í øllum førum riggað væl hjá mær.
text: #000009